Tips 98

Tips 98 (WZ-123; ZTZ-98) ir ķīniešu kaujas pamattanks. Trešās paaudzes jaunākā ķīniešu tanka prototips Tips 98 (rūpnīcu indekss: WZ-123 vai ZTZ-98) pirmoreiz publiski tika parādīts 1999. gada 1. oktobrī Tiaņaņmeņa laukumā parādes laikā Pekinā un veltītās Ķīnas Tautas republikas 50 gadadienai. Kopējā parādes ierindā brauca tanku kolonnas Tips 98 un Tips 96, kas ļāva dažiem speciālistiem tos identificēt kā Tips 90-II/90-IIM, tā kā vieniem tankiem esot divas izpūtēju īscaurules, bet citiem četras izpūtēju īscaurules (protams, pēdējais attiecās uz tankiem Tips 96/88S, jo tiem divas izpūtēju īscaurules iznāk uz labo bortu).

Nešaubāmi, tanks Tips 98 kļuva par ķīniešu kara rūpniecības tehnisko "izrāvienu". Trešās paaudzes tanka koncepcijas izstrādāšana Ķīnā tika iesākta 70. gados. Tankā realizētie konstruktīvie lēmumi bija izmēģināti uz prototipiem: WZ-1224 un WZ-1226, kas ir radīti 80. gados., kā arī uz eksporta tankiem Tips 90-II/MBT-2000 un uz 90. gadu beigām Ķīna beidzot radīja savu perspektīvo tanku. Galvenais mašīnas izstrādātājs bija Ziemeļķīnas Mašīnbūves pētniecības institūts № 201 (NEVORI, Pekinā) un Pirmais mašīnbūves uzņēmums FIRMACO (bijusī rūpnīca № 617 Baotou, Iekšējā Mongolija). Projektējot tanku viņa koncepcija vairākas reizes mainījās. Tika piedāvāti varianti ar 120 mm vai 105 mm rietumu parauga lielgabalu, ar ielādēšanas automātu vai bez viņa, ar gāzes turbīnu vai dīzeļa dzinējiem. Ap 1984.gadu kompromiss tika atrasts un tika nolemts izmantot padomju T-72 tanka koncepciju ar viņa iekštelpas izkārtojuma un dažu konstruktīvu lēmumu atkārtošanu.

Jaunā prototipa korpuss tika radīts no jauna, un viņa priekšdaļa faktiski atkārtoja tanka T-72M konstrukciju. Tas pats notika un ar ritošo daļu — daudzie tās elementi ir kopēti no T-72M (precīzāk no — Tips 90-II). No viņa tāpat ir "aizņemts" apbruņojums, mehanizētā lādiņu ielādēšana ar automātu un daudz kas cits. Torņa moduļuveida bruņojums tāpat analoģisks tankam Tips 90-II (ar dinamiskās aizsargbruņas uzstādīšanas iespēju). Tornim, kas ir metināts, konstrukcija veidota no dažāda resnuma bruņām, kas novietotas zem racionāliem leņķiem.

Uz tanka Tips 98 ir uzstādītā tanka aktīvas aizsardzības lāzersistēma JD-3. Tā sastāv no sistēmas LRW, kas brīdina parlāzera apstarojumu (laser warning receiver; "sēņveida" sensors aiz komandiera lūkas) un kvantu ģeneratora LSDW (laser self-defence weapon; "kastes" veida korpuss aiz tēmētāja lūkas).Saņemot signālu par tanka apstarojumu ar pretinieka lāzerstaru, brīdinājuma sistēma raida signālu veicot torņa pagriešanu uz pretinieka lāzerstara avota pusi, pēc tam ieslēdzas mazas jaudas lāzerstars, kas nosaka mērķa precīzu atrašanās vieta, pēc tam stara jauda vienā mirklī palielinās līdz maksimālajam līmenim un izved no iekārtas pretinieka optiskus līdzekļus vai operatora redzi. Zināms, ka agrāk ķīnieši demonstrēja tādus kaujas lāzeru pārnēsājamos variantus. Piemēram, 1995. gada izstādē Manilā.

Tur viņš bija apzīmējams kā ZM-87 (domājams, tas var traumēt cilvēka aci tālumā līdz 10 km).

Spriežot pēc tā, kā lāzera iekārta tankā uzstādīta vertikālā plaknē, ir varbūtība, ka to var izmantot arī zemu lidojošu helikopteru iznīcināšanai.

Galvenais tanka bruņojums — 125 mm gludstobra lielgabals, kas ir Krievijas tanku lielgabala 2A46 bezlicences kopija, bet faktiski tā ķīniešus variants, kas ir pārprojektēts vietējo tehnoloģiju pielietošanai. Lielgabala stobrs "apšūts" ar siltumizolācijas apvalku. Karuseļa tipa ielādēšanas hidromehāniskais automāts ar 22 šāvieniem arī ir kopēts no Krievijas mehāmisma (agrāk tas tika piekietots tankos Tips 85-IIM, Tips 96 un Tips 90-II).
Ūdensdzeses dīzeļdzinējs 1200 z.s. jaudu ir atvasināts no vācu WD396. Tas ir sabloķēts ar transmisiju vienotā blokā, kuru lauku apstākļos var nomainīt 30—40 min. laikā. Spēkiekārta ir līdzīga tankam Tips 90-II, bet ievērojami pārkomponēta, tamdēļ motora-transmisijas nodaļas augstums ir pazemināts salīdzinot ar tanku Tips 90-II, uz kura arī tika uzstādīts šāds dzinējs.

1999. gada parādē Ķīna demonstrēja tikai 18 tankus Tips 98, bet rietumu analītiķi uzreiz uzskatīja, ka šis tanks paredzēts sērijveida ražošanai. Īstenībā, Ķīna negrasījās pārbruņot visu savu armiju ar tamlīdzīgām mašīnām, to dārdzības un tehniskās sarežģītības dēļ. Tie bija paredzami pirmkārt tikai elitārām apakšvienībām. Vēlāk noskaidrojās, ka Tips 98 ir tikai prototips, bet sērijveidā ražos mašīnu, kas parādījās ar apzīmējumu Tips 99.

 Modifikācijas 

 Tips 99 (ZTZ-99) (sērijveida tanks ar pastiprinātām bruņām; 2000.g.)
 Tips 98 (projekts ar perspektīvu 150 mm lielgabalu)
Kategorija:Ķīnas Tautas Republikas tanki